《题胡长史所藏风晴雨嫩墨竹四首 其四》
明代·管讷

旧本曾于醉日栽，新梢今己拂云开。萧萧箨向风前落，细细香从雨后来。

渐有微阴侵墨沼，且无虚籁过琴台。明年二月春雷起，秪恐绷儿破紫苔。

作者简介：明松江府华亭人，字时敏。少即能诗。洪武中征拜楚王府纪善，迁左长史，事王二十余年，以忠谨闻。年七十余致仕，楚王请留居武昌，禄养终身。有《蚓窍集》。